|  |  |  |
| --- | --- | --- |
|  |  | PATVIRTINTA  Skuodo miesto vietos veiklos grupės tarybos  2024 m. gruodžio 2 d. protokolu Nr. T2024-2 |

**SKUODO MIESTO VIETOS VEIKLOS GRUPĖS VIETOS PLĖTROS STRATEGIJOS VIETOS PLĖTROS PROJEKTO ĮGYVENDINIMO PLANO VERTINIMO IR ATRANKOS VIDAUS TVARKOS APRAŠAS**

1. **BENDROSIOS NUOSTATOS**
2. Skuodo miesto vietos veiklos grupės (toliau - VVG) vietos plėtros strategijos (toliau - VPS) vietos plėtros projekto įgyvendinimo plano (toliau – PĮP) vertinimo ir atrankos vidaus tvarkos aprašas (toliau – Aprašas) parengtas vadovaujantis Lietuvos Respublikos vidaus reikalų ministro 2024 m. sausio 22 d. įsakymu Nr. 1V-74 „Dėl Vietos plėtros strategijų įgyvendinimo taisyklių patvirtinimo“ (toliau – Vietos plėtros strategijų įgyvendinimo taisyklės).
3. Apraše vartojamos sąvokos suprantamos taip, kaip jos apibrėžtos ar vartojamos:
   1. 2021–2027 metų Europos Sąjungos fondų investicijų programos ir Ekonomikos gaivinimo ir atsparumo didinimo plano „Naujos kartos Lietuva“ administravimo taisyklėse (toliau – IPPAT) ir Projektų administravimo ir finansavimo taisyklėse (toliau – PAFT), Finansinių priemonių įgyvendinimo taisyklėse, patvirtintose Lietuvos Respublikos finansų ministro 2022 m. birželio 22 d. įsakymu Nr. 1K-237 „Dėl 2021–2027 metų Europos Sąjungos fondų investicijų programos ir ekonomikos gaivinimo ir atsparumo didinimo plano „Naujos kartos Lietuva“ įgyvendinimo“;
   2. 2021–2027 metų Europos Sąjungos fondų investicijų programos įgyvendinimo Lietuvoje bendruosiuose nuostatuose, 2021–2027 metų Europos Sąjungos fondų investicijų programos vadovaujančiosios institucijos funkcijų paskirstymo Lietuvos Respublikos finansų ministerijos administracijos padaliniams apraše, 2021–2027 metų Europos Sąjungos fondų investicijų programos administruojančiųjų institucijų ir tarpinės institucijos funkcijų sąraše, patvirtintuose Lietuvos Respublikos finansų ministro 2021 m. liepos 2 d. įsakymu Nr. 1K-237 „Dėl funkcijų paskirstymo įgyvendinant 2021–2027 metų Europos Sąjungos fondų investicijų programą“.
4. Kitos Apraše naudojamos sąvokos:
   1. **MS Teams strateginė grupė** – komunikavimo ir bendradarbiavimo priemonės „Microsoft Teams“ strateginė grupė, sukurta vadovaujantis „Microsoft Teams“, „Microsoft OneDrive“ ir „Sharepoint“ naudojimo tvarka, patvirtinta CPVA direktoriaus pavaduotojo 2022 m. rugsėjo 23 d. potvarkiu Nr. 2022/20-3-1.
5. Visi vietos plėtros strategijos vykdytojo paskirti atsakingi asmenys, dalyvaujantys 2023 - 2027 m. programinio laikotarpio PĮP, pateiktų pagal vietos plėtros strategijas, įgyvendinamas bendruomenių inicijuotos vietos plėtros būdu, turi:
   1. užtikrinti PĮP, vertinimo ataskaitose ir kituose susijusiuose dokumentuose pateiktos informacijos konfidencialumą ir naudoti ją tik PĮP vertinti ir atrinkti, PĮP administruoti ir PĮP įgyvendinimui prižiūrėti. Ši informacija neatskleidžiama tretiesiems asmenims be pareiškėjo arba PĮP vykdytojo sutikimo, išskyrus Lietuvos Respublikos teisės aktų nustatytus atvejus ir informaciją, kuri yra viešai skelbiama vietos plėtros strategijos vykdytojo interneto tinklapyje;
   2. užtikrinti, kad atliekant paskirtas funkcijas būtų laikomasi nešališkumo principo, ir siekti, kad nekiltų interesų konflikto, užkertančio kelią nešališkai ir objektyviai atlikti savo pareigas. Jeigu vietos plėtros strategijos vykdytojo darbuotojui, vietos plėtros strategijos vykdytojo kolegialaus valdymo organo (tarybos) nariui kyla interesų konfliktas ir (arba) atsiranda asmeninis suinteresuotumas, jis turi nusišalinti nuo vietos projektų atrankos ir laikytis viešųjų ir privačių interesų derinimo tvarkos.
6. **VIETOS PLĖTROS PĮP VERTINIMAS IR ATRANKA VIETOS PROJEKTŲ PARAIŠKŲ ATRANKOS VERTINIMAS**
7. Šiame aprašo skyriuje pateikiamas VVG PĮP vertinimo ir atrankos proceso aprašymas:

|  |  |  |
| --- | --- | --- |
| **Proceso žingsnis** | **Proceso žingsnio aprašymas** | **Naudojami / sudaromi dokumentai** |
| 1. Vertintojų paskyrimas | VVG pirmininko įsakymu paskiriami PĮP vertinimą atliksiantys du VPS vykdytojo darbuotojai. Skiriant vertintojus būtina užtikrinti, kad būtų laikomasi nešališkumo, sąžiningumo ir lygiateisiškumo, skaidrumo ir aiškios atsakomybės ir konfidencialum  o, kaip reglamentuoja strategijų įgyvendinimo taisyklėse. | VVG pirmininko įsakymas |
| 1. Vertintojų nešališkumas ir konfidencialumas | Prieš atlikdamas vertinimą, vertintojas patvirtina savo nešališkumą pasirašydamas nešališkumo ir konfidencialumo deklaraciją. Jis įsipareigoja būti nešališkas ir užtikrinti konfidencialumo principo įgyvendinimą pareiškėjų ir PĮP idėjų turinio atžvilgiu. Jeigu PĮP vertintojui kyla interesų konfliktas, jis turi pateikti prašymą nušalinti pagal strategijų įgyvendinimo taisykles. Pasirašytos vertintojų nešališkumo ir konfidencialumo deklaracijos ir/ar prašymai nušalinti saugomi popierinėje ir /ar elektroninėje kvietimo byloje. | [Pavyzdinė deklaracijos forma](https://www.nma.lt/index.php/parama/lietuvos-kaimo-pletros-20142020-m-programa/priemoniu-sarasas/parama-vietos-projektams-igyvendinti-pagal-vps-2016-m/20142020-m-programinio-laikotarpio-vietos-projektu-pateiktu-pagal-vietos-pletros-strategijas-igyvendinamas-bendruomeniu-inicijuotos-vietos-pletros-budu-administravimo-proceduros-aprasas/11112). Aprašo Priedas Nr. 1 |
| 1. PĮP atrankos vertinimas | VVG PĮP atrankos vertinimas pradedamas gavus iš CPVA pateiktus PĮP su kartu nurodytais PĮP suteiktais unikaliais projektų kodais.  PĮP atrankos vertinimas atliekamas pagal patvirtintame kvietime nurodytus vietos projektų atrankos kriterijus ir pagal pareiškėjo pateiktos PĮP paraiškos duomenis ir prie jos pridėtus dokumentus.  PĮP atrankos vertinimas (atliekamas pagal VPS vykdytojo nustatytus atrankos kriterijus) ir paramos sumos nustatymas – patikrinama, ar vietos projekto prašoma suma ir intensyvumo norma neviršija kvietime nurodytos didžiausios galimos paramos sumos ir intensyvumo normos vienam vietos projektui įgyvendinti; vertinimą atlieka VPS vykdytojo darbuotojas (-ai) ne ilgiau kaip per 30 darbo dienų nuo tada, kai CPVA MS Teams strateginėje grupėje informuoja VVG apie PĮP atitiktį nustatytiems parengtumo reikalavimams;  Vietos plėtros projektų naudos ir kokybės vertinimo etape PĮP vertinami vadovaujantis Kvietime ir gairėse pareiškėjams nurodytais reikalavimais, atrankos kriterijais ir atrankos sąlygomis, vietos plėtros PĮP vertinimo ir atrankos vidaus tvarka, darbo su miesto VVG tvarka, taip pat Taisyklių, Projektų administravimo ir finansavimo taisyklių, Administravimo taisyklių nuostatomis.  VVG naudos ir kokybės vertinimą atlieka PAFT III skyriaus trečiajame skirsnyje nustatyta tvarka.  VVG naudos ir kokybės vertinimo metu nustačiusi PĮP trūkumų, imasi šių veiksmų:   * jeigu nepateikti visi reikiami dokumentai ir (ar) informacija, pateikta neišsami ir (ar) netiksli informacija, VVG **gali** paprašyti pareiškėjo per jos nustatytą terminą ištaisyti nustatytus trūkumus. Visi VVG kreipimaisi į pareiškėją ir jo atsakymai saugomi MS Teams strateginės grupės aplanke „4. Susirašinėjimas su Pareiškėju“; * jeigu nustatoma, kad turi būti patikslintas gautas PĮP, VVG parengia raštą pareiškėjui, kurį pasirašo ir įkelia į MS Teams strateginės grupės aplanką „4. Susirašinėjimas su Pareiškėju“ bei MS Teams strateginėje grupėje informuoja CPVA. CPVA gautą VVG raštą, skirtą pareiškėjui, per 1 darbo dieną įkelia į INVESTIS ir suformuoja pranešimą pareiškėjui, su prašymu patikslinti PĮP, atsižvelgiant į VVG rašte pateiktas pastabas. CPVA, gavusi per INVESTIS pareiškėjo patikslintą PĮP, per 1 darbo dieną jį įkelia į MS Teams strateginės grupės aplanką „2. Patikslintas PĮP“ ir MS Teams strateginėje grupėje informuoja VVG apie gautą patikslintą PĮP. | 1. 1. Patvirtintas kvietimas; 2. 2. Pavyzdinė naudos ir kokybės vertinimo patikros lapo (toliau – NK PL) forma. Aprašo Priedas Nr. 2 3. 3. Projektų įgyvendinimo planų naudos ir kokybės vertinimo ataskaitos formą, Aprašo Priedas Nr. 3. |
| 1. Pildoma NK PL forma | Pradėjęs PĮP atrankos vertinimą, vertintojas NK PL formoje (Priedas Nr. 2) nurodo PĮP atrankos vertinimo pradžią.  Vertintojas, vertindamas jam paskirtą PĮP, vertinimo proceso eigą fiksuoja pildydamas NK PL formą (priedas Nr. 2) pagal ataskaitos pildymo instrukciją:  1) Įvertina PĮP atitiktį atrankos kriterijams, užpildo reikiamus langelius.  2) Patikrina, ar vietos projekto prašoma suma ir intensyvumo norma neviršija kvietime nurodytos didžiausios galimos paramos sumos ir intensyvumo normos vienam vietos projektui įgyvendinti.  Jei atliekant vertinimą naudojami registrų duomenys ir (ar) kiti informacijos šaltiniai, naudoti informacijos šaltiniai (dokumentai), o jei neįmanoma, jų ekrano vaizdo kopijos išsaugomi popierinėje ir /ar elektroninėje PĮP byloje. | 1. Patvirtintas   kvietimas;   1. Pavyzdinė   naudos ir kokybės vertinimo patikros lapo (toliau – NK PL) forma. Aprašo Priedas Nr. 2 |
| 1. Baigiama pildyti NK PL forma ir priimamas sprendimas dėl PĮP atitikimo atrankos kriterijams ir atitinkamai PĮP surikto atrankos balų skaičiaus | Atlikęs vertinimą, vertintojas baigia pildyti NK PL formą (Priedas Nr. 2) ir vadovaudamasis strategijų įgyvendinimo taisyklėmis sprendimo eilutėje nurodo vertinant priimtą atrankos vertinimo sprendimą – vertinimo metu pagal VPS vykdytojo nustatytus atrankos kriterijus PĮP skirtą atrankos balų skaičių.  Užpildyta ir el. parašu patvirtina NK PL forma, adoc formatu įkeliama į MS Teams strateginės grupės aplanką „5. NK vertinimas“ (kiekvienas naudos ir kokybės vertintojas pildo atskirą NK PL formą). | Pavyzdinė  naudos ir kokybės vertinimo patikros lapo (toliau – NK PL) forma. Aprašo Priedas Nr. 2. |
| 1. Pildoma ir pasirašoma projektų įgyvendinimo planų naudos ir kokybės vertinimo ataskaita | Baigus vertinti vienam kvietimui pateiktų PĮP atrankos vertinimą ir užpildžius NK PL formą, pildoma projektų įgyvendinimo planų naudos ir kokybės vertinimo ataskaita.  Užpildytą projektų įgyvendinimo planų naudos ir kokybės vertinimo ataskaitą, kuri (.xls, .xlsx formatu) įkeliama į MS Teams strateginės grupės aplanką „5. NK vertinimas“ (projektų naudos ir kokybės vertinimo rezultatų suvestinėje pateikiamas bendras projektui suteikiamas balas, kuris yra 2 didžiausius balus suteikusių naudos ir kokybės vertintojų balų vidurkis; jeigu skirtingų vertintojų projektų naudos ir kokybės vertinimo rezultatai skiriasi daugiau kaip 10 balų, VVG paskiria papildomą vertintoją). | Projektų įgyvendinimo planų naudos ir kokybės vertinimo ataskaitos formą, Aprašo Priedas Nr. 3. |
| 1. Sudaromas siūlomų finansuoti PĮP sąrašas | Užpildomas Siūlomų finansuoti vietos plėtros PĮP sąrašas, pagal Strategijų įgyvendinimo taisyklių 5 priede pateiktą formą, kurį (.xls, .xlsx formatu) įkelia į MS Teams strateginės grupės  aplanką „5. NK vertinimas“. | Siūlomų sudaryti PĮP sąrašas, Aprašo 5 Priedas. |
| 1. Sudarytas siūlomų finansuoti PĮP sąrašas perduodamas VPS vykdytojo atsakingam asmeniui | PĮP, surinkusių minimalią balų sumą, siūlomų finansuoti PĮP sąrašas perduodamas VPS vykdytojo vadovo (ar jo įgalioto asmens) paskirtam atsakingam asmeniui. VPS vykdytojo paskirtas atsakingas asmuo parengia raštą, informuojantį pareiškėją apie naudos ir kokybės vertinimo rezultatus, nurodant argumentus, kaip buvo vertinamas konkretus kriterijus, kodėl skiriamas būtent toks balas, kurį įkelia į MS Teams strateginės grupės aplanką „5. NK vertinimas“.  PĮP nesurinkusių minimalių balų ir neįtrauktų į siūlomų finansuoti PĮP sąrašą, vertinimas laikomas baigtu. VPS vykdytojo paskirtas atsakingas asmuo parengia atmetimo raštą, kuriame nurodo PĮP atmetimo priežastis, PĮP atmetimo teisinį pagrindą, kurį įkelia į MS Teams strateginės grupės aplanką „5. NK vertinimas“. | Siūlomų sudaryti PĮP sąrašas, Aprašo 5 Priedas. |
| 1. Dokumentų teikimas tarybai | NK PL forma kartu su projektų įgyvendinimo planų naudos ir kokybės vertinimo ataskaita bei siūlomų finansuoti PĮP sąrašu teikiama VVG tarybai. | 1. Pavyzdinė naudos ir kokybės vertinimo patikros lapo (toliau – NK PL) forma. Aprašo Priedas Nr. 2  2. Projektų įgyvendinimo planų naudos ir kokybės vertinimo ataskaitos formą, Aprašo Priedas Nr. 3.  3. Siūlomų sudaryti PĮP sąrašas, Aprašo 5 Priedas. |
| 1. Siūlomų finansuoti PĮP sąrašo tvirtinimas | Vietos plėtros PĮP sąrašą ar jo pakeitimus tvirtina kolegialus valdymo organas (taryba), Jam visuotinis narių susirinkimas turi būti suteikęs šią teisę. Sprendimų priėmimo laikas įskaičiuojamas į vietos projekto atrankos vertinimo 30 darbo dienų terminą.  Miesto VVG, priimdama sprendimus dėl vietos plėtros PĮP sąrašo sudarymo ar keitimo, turi užtikrinti, kad:  1. prieš miesto VVG priimant sprendimus, kuriais tvirtinamas ar keičiamas vietos plėtros PĮP sąrašas, kiekvienas miesto VVG sprendimo priėmime dalyvaujantis asmuo (miesto VVG narių susirinkimo narys arba kolegialaus valdymo organo (tarybos), kuriam visuotinis narių susirinkimas yra suteikęs teisę priimti miesto VVG sprendimus dėl šio sąrašo sudarymo ar keitimo, narys) turi patvirtinti savo konfidencialumą ir nešališkumą, pasirašydamas pagal aprašo 4 priedą parengtą konfidencialumo ir nešališkumo deklaraciją, kuria įsipareigoja būti nešališkas, laikytis konfidencialumo ir esant interesų konfliktui nusišalinti nuo dalyvavimo priimant miesto VVG sprendimą dėl vietos plėtros PĮP sąrašo sudarymo arba jo pakeitimo patvirtinimo. Miesto VVG sprendimo priėmime dalyvaujantis asmuo neprivalo patvirtinti savo nešališkumo ir konfidencialumo, jeigu keičiamas vietos plėtros PĮP sąrašas ir asmuo jau yra šiame papunktyje nustatyta tvarka patvirtinęs savo nešališkumą ir konfidencialumą prieš miesto VVG priimant sprendimą dėl to paties Kvietimo vietos plėtros PĮP sąrašo tvirtinimo;  2. ne mažiau kaip 50 proc. balsų tektų miesto VVG kolegialaus valdymo organo (tarybos) nariams, atstovaujantiems partneriams, kurie nėra viešosios valdžios institucijos.  Patvirtinusi vietos plėtros PĮP sąrašą ar jo pakeitimą, miesto VVG vietos plėtros PĮP sąrašą ir dokumentus, vadovaujantis darbo su miesto VVG tvarka, pateikia CPVA atlikti jame nurodytų vietos plėtros projektų tinkamumo finansuoti vertinimą. Miesto VVG turi užtikrinti, kad vietos plėtros projektų naudos ir kokybės vertinimas kartu su parengto vietos plėtros PĮP sąrašo pateikimu CPVA truktų ne ilgiau kaip nurodyta darbo su miestų VVG tvarkos apraše.  Tuo atveju, kai miesto VVG į vietos plėtros PĮP sąrašą įtraukia vietos plėtros PĮP ne už visą Kvietimo lėšų sumą, miesto VVG, atsižvelgdama į strategijos įgyvendinimo taisyklių 10 punkto reikalavimus, patikslina Miesto VVG kvietimų planą ir atlieka strategijų įgyvendinimo taisyklių 12 punkte numatytus veiksmus.  Miesto VVG turi patikslinti vietos plėtros PĮP sąrašą, jei miesto VVG, atlieka pakartotinį vietos plėtros PĮP vertinimą ir vertinimo rezultatai turi įtakos vietos plėtros PĮP sąraše esantiems duomenims. Vietos plėtros PĮP sąrašo keitimai atliekami laikantis miesto VVG patvirtintoje vietos plėtros PĮP vertinimo ir atrankos vidaus tvarkoje nustatytų procedūrų ir atsižvelgiant į vietos plėtros PĮP sąrašui sudaryti taikytus miesto VVG patvirtintus vietos plėtros projektų vertinimo ir atrankos kriterijus.  Miesto VVG patvirtintas vietos plėtros PĮP sąrašas nelaikomas galutiniu sprendimu skirti finansavimą vietos plėtros projektui. Galutinį sprendimą dėl kiekvieno vietos plėtros projekto finansavimo priima Ministerija Projektų administravimo ir finansavimo taisyklių III skyriaus 6 skirsnyje nustatyta tvarka, kai CPVA, atlikusi vietos plėtros PĮP sąraše nurodytų vietos plėtros projektų tinkamumo finansuoti vertinimą, Ministerijai pateikia vietos plėtros PĮP vertinimo ataskaitą. | Konfidencialumo ir nešališkumo deklaracija, aprašo 4 Priedas |

1. VVG, užbaigusi naudos ir kokybės vertinimo etapą, visus pareiškėjui siųstus pranešimus ir iš pareiškėjo gautus patikslinimus ir / ar papildymus įkelia į MS Teams strateginės grupės aplanką „2. Patikslintas PĮP“.
2. VVG, vadovaudamasi PAFT 61 punkte nustatyta tvarka, turi teisę pratęsti naudos ir kokybės vertinimo terminą. Apie priimtą sprendimą pratęsti naudos ir kokybės vertinimo terminą VVG turi informuoti pareiškėjus, VRM ir CPVA.
3. VVG, vadovaudamasi PAFT 63 punkte nustatyta tvarka, turi teisę atmesti gautą PĮP. Apie priimtą sprendimą atmesti PĮP ne vėliau kaip per 3 darbo dienas nuo sprendimo priėmimo dienos VVG raštu informuoja pareiškėją ir CPVA, pateikdama sprendimą, kuriame nurodo PĮP atmetimo priežastis, PĮP atmetimo teisinį pagrindą ir sprendimo apskundimo tvarką.

Skuodo miesto vietos veiklos grupės vietos plėtros strategijos PĮP vertinimo ir atrankos vidaus tvarkos aprašo

1 priedas

**projektų įgyvendinimo planų VERTINTOJO konfidencialumo IR nešališkumo DEKLARACIJA**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(vardas, pavardė)

20\_\_m. \_\_\_\_\_\_\_\_\_\_\_\_\_\_\_\_\_\_d. Nr.\_\_\_\_\_\_

(*miestas, kuriame veikia miesto vietos veiklos grupė*)

Aš, projektų įgyvendinimo planų vertintojas, vertindamas projektų įgyvendinimo planus:

1) pasižadu objektyviai, dalykiškai, be išankstinio nusistatymo, vadovaudamasis lygiateisiškumo, nešališkumo ir skaidrumo, konfidencialumo, skaidrumo, profesionalumo ir efektyvumo principais atlikti savo pareigas;

2) pažymiu, kad neturiu turtinių ar neturtinių interesų, susijusių su man pateiktų vertinti projektų įgyvendinimo planų pareiškėjais ir partneriais. Kiek man žinoma, nėra jokių ankstesnių ar dabartinių faktų ar aplinkybių, kurie leistų abejoti mano nešališkumu;

3) jei paaiškėtų, jog nurodyto pobūdžio interesų konfliktas egzistuoja arba yra galimybė jam atsirasti, pasižadu raštu apie tai informuoti miesto vietos veiklos grupę / miesto vietos veiklos grupės pirmininką ir nusišalinti nuo dalyvavimo konkrečioje procedūroje;

4) pasižadu savo arba asmenų, susijusių su manimi artimos giminystės ar svainystės ryšiais, privačių interesų naudai nesinaudoti ir neleisti naudotis informacija, kurią įgijau dalyvaudamas projektų įgyvendinimo planų vertinimo procedūroje;

5) pasižadu išlaikyti paslaptyje visą man pateiktą informaciją bei patikėtus dokumentus (konfidencialią informaciją), naudodamas juos tik vertinimo procedūroje. Pasižadu šios konfidencialios informacijos neatskleisti jokiai trečiajai šaliai, išskyrus Lietuvos Respublikos teisės aktų numatytus atvejus.

Esu informuotas, kad pažeidęs šią deklaraciją turėsiu atsakyti už savo veiklą pagal Lietuvos Respublikos teisės aktus.

\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_

(parašas ) (vardas ir pavardė)

Skuodo miesto vietos veiklos grupės vietos plėtros strategijos PĮP vertinimo ir atrankos vidaus tvarkos aprašo

4 priedas

**SU VIETOS PLĖTROS PROJEKTŲ ATRANKA IR (AR) VIETOS PLĖTROS STRATEGIJOS KEITIMU SUSIJUSIUS SPRENDIMUS PRIIMANČIO**

**AR JUOS PRIIMANT DALYVAUJANČIO ASMENS**

**KONFIDENCIALUMO IR NEŠALIŠKUMO DEKLARACIJA**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(vardas, pavardė)*

20\_\_m. \_\_\_\_\_\_\_\_\_\_\_\_\_\_\_\_\_\_d. Nr.\_\_\_\_\_\_

(*miestas, kuriame veikia miesto vietos veiklos grupė)*

Aš, Skuodo miesto vietos veiklos grupės (toliau miesto VVG) administracijos darbuotojas / miesto VVG narių susirinkimo narys / miesto VVG kolegialaus valdymo organo narys (*tinkamą pabraukti*), dalyvaudamas rengiant ir priimant sprendimus dėl kvietimo dokumentų ar jų pakeitimų tvirtinimo, vietos plėtros projektų įgyvendinimo planų sąrašų ar jų pakeitimų, papildymų tvirtinimo ir (ar) vietos plėtros strategijos keitimo:

1) pasižadu objektyviai, dalykiškai, be išankstinio nusistatymo, vadovaudamasis nediskriminavimo, lygiateisiškumo, nešališkumo, skaidrumo, konfidencialumo ir išsamumo principais, atlikti savo pareigas;

2) pažymiu, kad neturiu turtinių ar neturtinių interesų, susijusių su suinteresuotais asmenimis, neturiu jokių išankstinių susitarimų su šiais asmenimis dėl konkrečių kvietimo dokumentų rengimo, tvirtinimo ar jų pakeitimo tvirtinimo, vietos plėtros projektų įgyvendinimo planų sąrašų ar jų pakeitimų, papildymų tvirtinimo ir (ar) vietos plėtros strategijos keitimo. Kiek man žinoma, nėra jokių ankstesnių ar dabartinių faktų ar aplinkybių, kurie leistų abejoti mano nešališkumu;

3) jei paaiškėtų, kad šios deklaracijos 2 punkte nurodyto pobūdžio interesų konfliktas egzistuoja arba yra galimybė jam atsirasti, pasižadu raštu apie tai informuoti vietos veiklos grupę / vietos veiklos grupės pirmininką ir nusišalinti nuo dalyvavimo konkrečioje procedūroje;

4) pasižadu savo arba man artimų asmenų naudai nesinaudoti ir neleisti naudotis informacija, kurią įgijau dalyvaudamas rengiant ir priimant sprendimus dėl kvietimo dokumentų ar jų pakeitimų tvirtinimo, vietos plėtros projektų įgyvendinimo planų sąrašų ar jų pakeitimų, papildymų tvirtinimo ir (ar) vietos plėtros strategijos keitimo procedūroje;

5) pasižadu išlaikyti paslaptyje visą man pateiktą informaciją bei patikėtus dokumentus (konfidencialią informaciją), naudodamas juos tik rengiant ir priimant sprendimus dėl kvietimo dokumentų ar jų pakeitimų tvirtinimo, vietos plėtros projektų įgyvendinimo planų sąrašų ar jų pakeitimų, papildymų tvirtinimo ir (ar) vietos plėtros strategijos keitimo procedūroje. Pasižadu šios konfidencialios informacijos neatskleisti jokiai trečiajai šaliai, išskyrus Lietuvos Respublikos teisės aktų numatytus atvejus.

Man išaiškinta, kad:

1) man artimi asmenys yra: sutuoktinis, sugyventinis, partneris, kai partnerystė įregistruota įstatymuose nustatyta tvarka (toliau – partneris), taip pat mano, mano sutuoktinio, mano sugyventinio, mano partnerio tėvai (įtėviai), vaikai (įvaikiai), broliai (įbroliai), seserys (įseserės), seneliai, vaikaičiai ir jų sutuoktiniai, sugyventiniai, partneriai;

2) pažeidus šią deklaraciją, man bus taikoma Lietuvos Respublikos teisės aktuose nustatyta atsakomybė.

\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_

*(parašas )* *(vardas ir pavardė*